paragraph_text: Hrvatska republička nogometna liga - Sjever (također i kao Hrvatska nogometna liga - Sjeverna skupina) je bila jedna od dvije skupine Hrvatske lige (Hrvatske republičke lige, Hrvatske nogometne lige), trećeg stupnja nogometne lige u Jugoslaviji u sezoni 1951. <br> Sudjelovalo je 11 klubova, a prvak je bio Naprijed iz Siska, koji je potom s prvakom Južne skupine - Šibenikom igrao za prvaka Hrvatske. <br> Za narednu sezonu - 1952., je reformiran sustav natjecanja, te je republička liga ukinuta, a umjesto nje je igrano u pet posaveznih liga (Osijek, Rijeka, Split, Zagreb - Grad i Zagreb - Pokrajina), prvaci čijih su razigravali za prvaka Hrvatske. Republička liga za Hrvatsku je obnovljena tek od sezone 1973./74.